CELEX: 32019R0978
Language: et
Date: 2019-06-14 00:00:00
Title: Komisjoni määrus (EL) 2019/978, 14. juuni 2019, millega muudetakse määrust (EL) nr 579/2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga (EMPs kohaldatav tekst)

17.6.2019   
               
               
                  ET
               
               
                  Euroopa Liidu Teataja
               
               
                  L 159/26
               
            
         KOMISJONI MÄÄRUS (EL) 2019/978,
         14. juuni 2019,
         millega muudetakse määrust (EL) nr 579/2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta (1) ja eriti selle artikli 13 lõiget 2,
         ning arvestades järgmist:
         
                     (1)
                  
                  
                     Komisjoni määrusega (EL) nr 579/2014 (2) on ette nähtud erand määruse (EÜ) nr 852/2004 II lisa IV peatüki punktist 4 seoses merelaevadel veetavate vedelate õlide ja rasvadega, mis on ette nähtud või mida tõenäoliselt kasutatakse inimtoiduks teatavatel tingimustel.
                  
               
                     (2)
                  
                  
                     Need tingimused käsitlevad vedamisel kasutatavat varustust ja vedamise viise, samuti määratakse kindlaks merelaevadega eelneva veosena veetavate ainete suhtes kohaldatavad kriteeriumid. Ained, mis vastavad sellistele kriteeriumitele, on loetletud määruse (EL) nr 579/2014 lisas (heakskiidetud eelnevate veoste nimekiri).
                  
               
                     (3)
                  
                  
                     Euroopa Toiduohutusamet (edaspidi „toiduohutusamet“) hindas oma 24. novembri 2016. aasta teaduslikus arvamuses, (3) kas metüülatsetaati, etüül-tert-butüüleetrit, ammooniumsulfaati ja kaltsiumlignosulfonaati võib heaks kiita eelnevate veostena. Toiduohutusamet jõudis järeldusele, et metüülatsetaat ja etüül-tert-butüüleeter vastavad eelnevate veoste heakskiitmise kriteeriumidele, et ammooniumsulfaadi puhul vastavad heakskiitmise kriteeriumidele ainult toidus kasutamiseks ettenähtud kvaliteediga tooted ning et kaltsiumlignosulfonaat ei vasta kõnealustele kriteeriumidele.
                  
               
                     (4)
                  
                  
                     Seega on asjakohane muuta määruse (EL) nr 579/2014 lisas esitatud heakskiidetud eelnevate veoste nimekirja.
                  
               
                     (5)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 579/2014 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. juuni 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 139, 30.4.2004, lk 1.
         
            (2)  Komisjoni 28. mai 2014. aasta määrus (EL) nr 579/2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga (ELT L 160, 29.5.2014, lk 14).
         
            (3)  EFSA Journal (2017); 15(1): 4656.
      
      
         
            LISA
            Määruse (EL) nr 579/2014 lisa muudetakse järgmiselt:
            
                        1)
                     
                     
                        kande „2-etüülheksanool“ järele lisatakse järgmine kanne:
                        
                                    „Etüül-tert-butüüleeter
                                 
                                 
                                    637–92-3“
                                 
                              
                  
                        2)
                     
                     
                        kande „metanool“ järele lisatakse järgmine kanne:
                        
                                    „Metüülatsetaat
                                 
                                 
                                    79–20-9“